text: Det her er den nye (tyske) Sergio Ramos
  18. august 2022 La Liga ManagerLyden af La Liga forudser den kommende runde – og her er der tro på at minimum et ud af de tre formodne tophold vil tabe. Hør også hvem den nye Ramos er og vurdér om du skal have ham på holdet.
  Der er stor tiltro til, at Real Sociadad på hjemmebane slår Xavi’s Barcelona-mandskab i 2. runde af La Liga Manager. Her er det blandt oplagt at kigge på det unge svenske stjerneskud Alexander Isak (6.052.000) og motoren Mikel Merino (4.112.000).
  Mestrene fra hovedstaden møder Celta Vigo ude, hvor Reals nye Ramos (Antonio Rüdiger) meget vel får brug for sine evner i boksen, hvis Los Blancos skal have alle tre point med hjem.
  Hør alle anbefalingerne i afsnittet herunder (Managertipsene begynder omkring minut 57):
  Tre spillertips til 2. runde
  Sevilla fik en sløj start, da de tabte 1-2 i Pamplona takket være et nærmest historisk tyndt straffespark “begået” af Papu Gómez. Fredag aften søger de genoprejsning, når de hjemme tager imod Valladolid, og Rafa Mir så som en af få Sevilla-spillere tændt og spændstig ud i premieren, hvor han også fik scoret et mål. Det gør han også mod Valladolid!
  Real Madrid fik en bøvlet premiere mod oprykkerne fra Almería, og det samme kan man sige om tyske Rüdigers La Liga-debut. Noget viste han dog: Sin farlige tilstedeværelse i forbindelse med de offensive dødbolde. Rüdiger er ganske enkelt en større mundfuld, end La Liga-forsvarer er vant til, og det kan han måske udnytte til at blive den nye Ramos.
  Sociedad tager imod FC Barcelona på hjemmebane, hvor de kan udnytte den usikkerhed, der måske har forplantet sig i catalanernes trup efter den lettere skuffende premiere mod Rayo Vallecano. Mikel Merino indledte sæsonen med at stå bag oplægget i Reals 1-0-sejr i Cádiz. I sidste sæson var han involveret i syv scoringer.
  Hvis du har brug for flere tips, så kan du læse mere om La Liga Manager her.
  Din emailadresse vil ikke blive offentliggjort. Krævede felter er markeret med *